CELEX: C2006/165/25
Language: da
Date: 2006-07-15 00:00:00
Title: Sag C-193/06 P: Appel iværksat den  24. april 2006  af Société des Produits Nestlé SA til prøvelse af dom afsagt den  22. februar 2006  af Retten i Første Instans (Første Afdeling) i sag T-74/04 — Société des produits Nestlé SA mod Kontoret for Harmonisering i det Indre Marked (Varemærker og Design) (KHIM), intervenient: Quick restaurants SA

15.7.2006   
            
            
               DA
            
            
               Den Europæiske Unions Tidende
            
            
               C 165/14
            
         Appel iværksat den 24. april 2006 af Société des Produits Nestlé SA til prøvelse af dom afsagt den 22. februar 2006 af Retten i Første Instans (Første Afdeling) i sag T-74/04 — Société des produits Nestlé SA mod Kontoret for Harmonisering i det Indre Marked (Varemærker og Design) (KHIM), intervenient: Quick restaurants SA
   (Sag C-193/06 P)
   (2006/C 165/25)
   Processprog: fransk
   Parter
   
      Appellant: Société des produits Nestlé SA (ved avocat D. Masson)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Quick restaurants SA
   Appellanten har nedlagt følgende påstande
   
               —
            
            
               Dom afsagt den 22. februar 2006 af Retten i Første Instans (Første Afdeling) i sag T-74/04 ophæves.
            
         
               —
            
            
               Harmoniseringskontoret tilpligtes at betale sagens omkostninger.
            
         Anbringender og væsentligste argumenter
   Ifølge appellanten har Retten gjort sig skyldig i en urigtig retsanvendelse, idet den ikke foretog en helhedsbedømmelse og en konkret bedømmelse af det pågældende varemærke, skønt dette sammensatte varemærkes figur- og ordbestanddele ikke i dette tilfælde kan adskilles fra hinanden, da det drejer sig om et varemærke, der består af en figur af særlig usædvanlig karakter og dennes navn.
   Retten har tillige tilsidesat bestemmelserne i artikel 8, stk. 1, litra b), i Rådets forordning (EF) nr. 40/94 af 20. december 1993 om EF-varemærker (1), idet den ikke, som led i bedømmelsen af risikoen for forveksling, tog hensyn til alle de foreliggende relevante bestanddele, både hvad angår det af appellanten ansøgte varemærke samt intervenientens ordmærke.
   Endelig har Retten, idet den blot gennemgik en del af de rettigheder, der blev gjort gældende som led i indsigelsessagen, der var rejst anlagt af intervenienten, tilsidesat de bestemmelser, der finder anvendelse på området for varemærkeindsigelser.
   
      (1)  EFT 1994 L 11, s. 1.